Εκλογική περιφέρεια Επικρατείας

Εκλογική περιφέρεια Επικρατείας αποκαλείται η εκλογική περιφέρεια της Ελλάδας, στην οποία εκλέγονται βουλευτές, όχι με σταυρό προτίμησης, αλλά ανάλογα με τη σειρά στην οποία έχουν τοποθετηθεί στο ψηφοδέλτιο από το κόμμα τους.

 Ορισμός 
Σύμφωνα με το Σύνταγμα της Ελλάδος, οι βουλευτές εκλέγονται για τέσσερα συνεχή έτη που αρχίζουν από την ημέρα των γενικών εκλογών. Mόλις λήξει η βουλευτική περίοδος, με προεδρικό διάταγμα, που προσυπογράφεται από το Yπουργικό Συμβούλιο, διατάσσεται η διενέργεια γενικών βουλευτικών εκλογών μέσα σε τριάντα ημέρες και η σύγκληση της νέας Bουλής σε τακτική σύνοδο μέσα σε άλλες τριάντα ημέρες από αυτές.Άρθρο 54 §1, Σύνταγμα της Ελλάδας 

Οι 300 βουλευτές εκλέγονται από τον λαό με εκλογές που διεξάγονται κάθε τέσσερα χρόνια και, σύμφωνα με τον εκλογικό νόμο, με σταυρό προτίμησης από κάθε εκλογέα. Εξαίρεση αποτελεί ένα μέρος αυτών και συγκεκριμένα το 1/20, δηλαδή μέχρι 15 στο σύνολο, οι οποίοι εκλέγονται με λίστα. Στην σημερινή σύνθεση της Βουλής των Ελλήνων συμμετέχουν 15 βουλευτές Επικρατείας. 

Το κάθε κόμμα καταρτίζει την λίστα των υποψηφίων, που είναι ενιαία στο σύνολο της επικράτειας, με πρόσωπα που έχουν επιλέξει και είθισται να έχουν διακριθεί ή να απολαμβάνουν μια ευρύτερη απήχηση στο εκλογικό σώμα. Ο αριθμός και τα πρόσωπα των εκλεγέντων εξαρτάται από τη συνολική εκλογική δύναμη του κάθε κόμματος στην επικράτεια. Βουλευτές Επικρατείας, δεν εκλέγουν αυτομάτως όλα τα κόμματα που μπαίνουν στη Βουλή.

 Αποτελέσματα εκλογών 
Η σύνθεση των εδρών της τρέχουσας Κ' Κοινοβουλευτικής Περιόδου που προέκυψε από τις βουλευτικές εκλογές της 25ης Ιουνίου 2023, ανά κόμμα:
+ Βουλευτικές Εκλογές – Αποτελέσματα Επικρατείας Έτος Πρώτο κόμμα Δεύτερο κόμμα Τρίτο κόμμα Τέταρτο κόμμα Πέμπτο κόμμα Έκτο κόμμαΈβδομο κόμμα Ιούνιος2023 23px Νέα Δημοκρατία2.115.322 – 40,56% (6) 23px ΣΥΡΙΖΑ930.013 - 17,83% (3) 23px ΠΑΣΟΚ617.487 - 11,84% (2) 23px ΚΚΕ401.224 - 7,69% (1) 23x23εσ Ελληνική Λύση231.491 - 4,44% (1)23px Νίκη 6.647 -  3,72 % (1)23px Πλεύση Ελευθερίας165.523 - 3,17% (1)

 Βουλευτές Επικρατείας 
Κατά τη διάρκεια της τρέχουσας Κ' Κοινοβουλευτικής Περιόδου, υπήρξαν ανακατατάξεις στη σύνθεση των προσώπων και των κομμάτων. Από τις έδρες τους παραιτήθηκαν οι βουλευτές Όθωνας Ηλιόπουλος (ΣΥΡΙΖΑ) και Γιώργος Αποστολάκης (Νίκη) τους οποίους αντικατέστησαν οι πρώτοι επιλαχόντες του ψηφοδελτίου των κομμάτων τους, Πόπη Τσαπανίδου και Αθανάσιος Ρακοβαλής, ενώ οι εκλεγέντες Ευάγγελος Αποστολάκης (ΣΥΡΙΖΑ) και Παύλος Σαράκης (Ελληνική Λύση) είναι, πλέον, Ανεξάρτητοι. Ο Αποστολάκης ανεξαρτητοποιήθηκε από την Κ.Ο. του, ενώ ο Σαράκης διεγράφη από την Κ.Ο. του κόμματός του.
+Κοιν. ΟμάδαΒουλευτής Νέα Δημοκρατία Ειρήνη ΑγαπηδάκηΘόδωρος ΣκυλακάκηςΧρήστος ΣτυλιανίδηςΙωάννα ΛυτρίβηΓιώργος ΣταμάτηςΜαρία-Νεφέλη Χατζηιωαννίδου ΠΑΣΟΚΠαναγιώτης ΔουδωνήςΔημήτρης Μάντζος ΣΥΡΙΖΑΈλενα Ακρίτα Πόπη ΤσαπανίδουΚΚΕΘανάσης Παφίλης ΝίκηΑθανάσιος Ρακοβαλής Πλεύση Ελευθερίας Αλέξανδρος Καζαμίας Ανεξάρτητοι Ευάγγελος ΑποστολάκηςΠαύλος Σαράκης

Δείτε επίσης
 Κατάλογος Ελλήνων βουλευτών (Ιούνιος 2023)
 Κατάλογος εκλογικών περιφερειών της Ελλάδας
 Βουλή των Ελλήνων

Παραπομπές


Κατηγορία:Εκλογικές περιφέρειες της Ελλάδας